PARLAMENTUL ROMÂNIEI

	   Comisia pentru agricultură, silvicultură, industrie alimentară şi servicii  specifice
	                  Bucureşti, 08.11 .2005
                  Nr.24/493


RAPORT

asupra propunerii legislative privind modificarea Legii nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997

Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă privind modificarea Legii nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, transmisă cu adresa nr.Pl – x 467 din 10 octombrie 2005 şi înregistrat sub nr.24/434/11.10.2005. 
La întocmirea raportului, Comisia a avut în vedere avizul Consiliului Legislativ, punctul de vedere al Guvernului şi avizul Comisiei juridice, de disciplină şi imunităţi.

 Propunerea legislativă are ca obiect de reglementare modificarea alin.(1) şi abrogarea alin.(24) ale art.26 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale legii nr.169/1997, cu modificările şi completările ulterioare.
Propunerea legislativă privind modificarea Legii nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997 face parte din categoria legilor organice, potrivit prevederilor art.73 din Constituţia României, republicată.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, republicat, domnii Vasile Lupu  –   secretar de stat în cadrul Ministerului Agriculturii, Pădurilor şi Dezvoltării Rurale şi Viorel Marinescu – director în cadrul Ministerului Agriculturii, Pădurilor şi Dezvoltării Rurale. 
La lucrările comisiei au fost prezenţi 24 de deputaţi, din totalul de 24 de membri ai comisiei.

Propunerea legislativă a fost respinsă în unanimitate, în şedinţa din 08.11.2005 din următorul motiv:

- aspectele vizate prin această iniţiativă legislativă sunt reglementate prin modificările aduse la Legea fondului funciar nr.18/1991, ca urmare a adoptării Legii nr.247/2005 privind reforma în domeniile proprietăţii şi justiţiei, precum şi unele măsuri adiacente.
Propunerea legislativă a fost respinsă de Senat în şedinţa din 6 octombrie 2005.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

   PREŞEDINTE,




    SECRETAR,

Dr. Atilla KELEMEN       


Ioan MUNTEANU  

